Shehu Musa Yar'Adua (Maris 5, 1943 - 8 ga watan Disamba shekara ta 1997) wani manjo janar ne na sojan Najeriya mai ritaya wanda ya yi aiki a matsayin Shugaban sojin najeriya a matakin koli, a karkashin mulkin Janar Olusegun Obasanjo na shekarar 1976 - 1979,shehu musa yar'adua yakasance a mulkinsa Dan asalin jahar katsina mai hazaka da sanin ya kamata. An haifi Janar Shehu ‘Yar’adua, Tafidan Katsina ne a cikin Katsina, yana da dangantaka ta jini da Fulani. Mahaifinsa, Musa Yar'Adua, malami ne wanda ya zama Ministan Harkokin Legas daga shekarar 1957 zuwa shekarar 1966 a lokacin Jamhuriya ta farko ta Najeriya. Mahaifinsa ya rike sarautar gargajiya ta Tafidan Katsina daga bisani aka nada shi Matawallen Katsina (mai adana baitulmali). Kakan Yar’Adua, Mallam Umaru, shi ma yayi sarautar Matawallen Katsina, Kakarsa ta wajen uba Malama Binta yaruwar Sarkin Katsina Muhammadu Dikko ce, ƙanin sa, Umaru Yar’Adua, shima ya rike sarautar Matawallen Katsina ya kuma zama Shugaban tarayyar Nijeriya a shekarar 2007. Masarautar Katsina ta nada dansa Murtala Yar'adua a matsayin Tafidan Katsina da Kaninsa Abdulazeez Yar'adua a matsayin Matawallen Katsina.